《秋夜》
宋代·叶茵

秋满读书林，篝灯报夜深。
肯閒诗有趣，为拙仕无心。
惊鹊择枝宿，幽蝉抱叶吟。
未能游梦境，何处捣衣砧。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。